FC Lokomotíva Košice

**FC Lokomotíva Košice** () je slovenský futbalový klub so sídlom v meste Košice. Klub vznikol v roku 1946 ako *ŠK Železničiari Košice*. Vo svojej histórií klub účinkoval 30 ročníkov v najvyšších futbalových súťažiach v Česko-Slovensku a na Slovensku, z toho 25 ročníkov v najvyššej Česko-slovenskej futbalovej lige a 5 ročníkov v najvyššej Slovenskej futbalovej lige. Po sezóne 2018/19 sa klub po strate sponzora neprihlásil do druhej najvyššej slovenskej futbalovej súťaže. V sezóne 2019/20 sa klub prihlásil do piatej najvyššej slovenskej futbalovej súťaže.

Najväčšie úspechy klubu v najvyšších súťažiach sú 3. miesto v sezóne 1951 a v sezóne 1977/78 a 5. miesta v sezónach 1976/77, 1980/81 a 1981/82. Najväčšie úspechy vo svojej histórií však klub dosiahol v pohárových súťažiach a to víťazstvá v Slovenskom pohári v sezónach 1976/77, 1978/79 a 1984/85 a v Česko-slovenskom pohári sezónach 1976/77 a 1978/79. Najúspešnejším obdobím klubu sa preto považuje obdobie rokov 1977 až 1979 kedy po 5. mieste v Československej lige v sezóne 1976/77 a po 3. mieste v sezóne 1977/78, po víťazstvách v Slovenskom a v Československom pohári 1976/77 a 1978/79 a po účinkovaní v Európskych pohárových súťažiach, v Pohári víťazov pohárov UEFA a v Pohári UEFA, kde v 1. kole Pohára UEFA v sezóne 1978/79 Lokomotíva v odvetnom zápase zdolala aj talianske AC Miláno 1:0, sa klub Lokomotíva Košice považoval za jedno z najúspešnejších futbalových mužstiev tohto obdobia v Česko-Slovensku.

## Názvy klubu
* 1945: **ŠK Železničiari Košice** – 30. novembra 1945 sa uskutočnila prvá schôdza klubu, kde sa podnikli prvé kroky k vytvoreniu futbalového klubu pod názvom ŠK Železničiari Košice, celým názvom *Športový klub Železničiari Košice*.

* 1946: **ŠK Železničiari Košice** – Na jar roku 1946 vznikol klub ŠK Železničiari Košice.

* 1946: **ŠK Železničiari Sparta Košice** – 24. júla 1946 sa ako pamätné uvádza oznámenie v novinách *Východoslovenská pravda*, kde sa oznámilo, že sa v klubovni ŠK Sparta Košice 22. júla 1946 uskutočnila schôdza klubov ŠK Železničiari Košice a ŠK Sparta Košice na ktorej sa rozhodlo o spojení klubov ŠK Železničiari Košice a ŠK Sparta Košice. Od tohto momentu sa klub volal ŠK Železničiari Sparta Košice celým názvom *Športový klub Železničiari Sparta Košice*.

* 1949: **ZSJ Dynamo ČSD Košice** – 27. februára 1948 sa politicky prijalo uznesenie o spojení všetkých telovýchovných organizácií, športových zväzov a športových klubov do jednej celoštátnej telovýchovnej organizácie Sokol. Na Slovensku sa toto uznesenie prijalo 31. marca 1948. Nasledujúca sezóna sa potom po novom začala začiatkom roka 1949 systémom jar – jeseň, kde už klub ŠK Železničiari Košice prijal názov *Sokol*. V jarnej časti v sezóne 1949 tak klub vystupoval pod názvom *ŠK Sokol Železničiari Košice*. V tomto čase došlo v Košiciach k spojeniu klubov *ŠK Jednota Košice* a *ŠK Dynamo Košice* a po prijatí názvu Sokol v jarnej časti sezóny 1949 začal vystupovať pod názvom *Sokol Jednota Dynamo Košice*. 2. augusta 1949 sa ako pamätné uvádza vyhlásenie v novinách, kde sa ohlásilo spojenie klubov *ŠK Sokol Železničiari Sparta Košice* a *Sokol Jednota Dynamo Košice*. 5. augusta 1949 sa uskutočnila schôdza, kde sa rozhodlo o spojení klubov ŠK Sokol Železničiari Sparta Košice a Sokol Jednota Dynamo Košice. Od tohto momentu sa klub volal ZSJ Dynamo ČSD Košice celým názvom *Závodná sokolská jednota Dynamo Československé dráhy Košice*. Oficiálne pomenovaný od 6. augusta 1949. Prvý zápas klubu už v jesennej časti sezóny 1949 pod novým názvom sa uskutočnil 13. augusta 1949. 

* 1952: **TJ Lokomotíva Košice** – 2. decembra 1952 Národné zhromaždenie Československej socialistickej republiky schválilo *Zákon o organizácií telesnej výchovy a športu*, kde sa rozhodlo, že v najvyššej futbalovej súťaži bude mať každá odborárska Dobrovoľná športová organizácia – DŠO, svojho zástupcu. Dobrovoľná športová organizácia železníc mala v najvyššej futbalovej súťaži klub zastupujúci železnice ZSJ Dynamo ČSD Košice a tak sa klub začal volať tak ako všetky športové železničiarske kluby názvom Lokomotíva. ZSJ Dynamo ČSD Košice sa tak začal volať TJ Lokomotíva Košice. Niektoré zdroje uvádzajú aj názov DŠO TJ Lokomotíva Košice čo prislúchalo danej organizácií, ktorú Lokomotíva zastupovala, ale nie názvu klubu.

* 1965: **TJ Lokomotíva VSŽ Košice** – Od roku 1964 sa začal klub volať TJ Lokomotíva VSŽ Košice od začiatku spolupráce *Telovýchovýchovnej jednoty Lokomotíva Košice* s *Telovýchovnou jednotou [[U. S. Steel Košice|Východoslovenské železiarne]] Košice*.

* 1967: **TJ Lokomotíva Košice** – 7. januára 1967 sa na výročnej schôdzi klubu TJ VSŽ Lokomotíva Košice rozhodlo, že po snahe TJ VSŽ Košice o zjednotenie Telovýchovných jednôt TJ Lokomotíva VSŽ Košice a TJ VSS Košice bude Lokomotíva pokračovať samostatne ako TJ Lokomotíva Košice. 

* 1990: **FK Lokomotíva Košice** – V roku 1990 došlo k osamostatneniu futbalového klubu z Telovýchovnej jednoty Lokomotíva Košice, preto sa klub začal od sezóny 1990/91 volať FK Lokomotíva Košice celým slovom *Futbalový klub Lokomotíva Košice*. 

* 1994: **FK Lokomotíva Energogas Košice** – Od sezóny 1994/95 klub vystupoval pod názvom Futbalový klub Lokomotíva Energogas Košice. Názov Energogas znamenal podporu najväčších energetických spoločností v regióne Východoslovenskej energetiky, a. s. a Slovenského plynárenského priemyslu, a. s.

* 1997: **FC Lokomotíva Košice** – 14. júla 1997 vlastníctvo *FK LOKOMOTÍVA ENERGOGAS, a. s.* prebrala *FC LOKOMOTÍVA a. s.* a klub sa začal volať FC Lokomotíva Košice.

* 1999: **FC Spoje Lokomotíva Košice** – 30. júla 1999 sa klub po zmene vlastníckych práv začal volať FC Spoje Lokomotíva Košice. Obchodný názov klubu bol *FC SPOJE LOKOMOTÍVA, spol. s. r. o*. Dátum 30. júla 1999 sa zároveň považuje za záchranu futbalového klubu Lokomotíva Košice. 

* 2005: **FC Lokomotíva Košice** – 13. apríla 2005 sa klub po zmene vlastníckych práv začal volať tradičným názvom FC Lokomotíva Košice. Obchodný názov klubu je *FC LOKOMOTÍVA KOŠICE, a. s.* Toto obdobie je zároveň považované za začiatok cesty na výslnie futbalového klubu Lokomotíva Košice.

## Úspechy klubu a najlepší hráči
Najviac zápasov v drese Lokomotívy Košice odohral Gejza Farkaš a to 344 zápasov v 12-tich sezónach. Najviac sezón v drese Lokomotívy Košice odohral Peter Fecko – 13 sezón a z brankárov Stanislav Seman a Anton Flešár ktorí odohrali po 10 sezón. Najlepším strelcom v histórií Lokomotívy Košice je Ladislav Józsa ktorý dal 104 gólov a aj vďaka tomu patrí vôbec k najúspešnejším strelcom v histórií Česko-Slovenska, keď patrí do *Klubu ligových strelcov*, keď ako 26. v poradí strelil viac ako 100 gólov. Stal sa 3-násobným kráľom strelcov sezóny a to v sezónach 1972/73 (21 gólov), 1973/74 (17 gólov) a 1976/77 (18 gólov). K najúspešnejším hráčom Lokomotívy Košice v jej histórií patrí ďalej Ján Kozák, ktorý v drese Lokomotívy odohral 9 sezón a celkom 206 zápasov. Ďalej odohral 55 zápasov v reprezentačnom drese Česko-Slovenska a v roku 1981 sa stal najlepším hráčom Česko-Slovenska a v rokoch 1979 a 1980 bol v hodnoteniach o najlepšieho hráča v Česko-Slovensku dvakrát na 3. miestach. S najväčším počtom reprezentačných zápasov je najlepším hráčom Lokomotívy Ján Kozák (55 zápasov za reprezentáciu), Jozef Móder (17 zápasov) a Stanislav Seman (15 zápasov). K tomu treba prirátať reprezentačné štarty na Olympijských hrách, ktorých majú najviac hráči Stanislav Seman (13 zápasov), František Kunzo (11 zápasov) a Ivan Čabala (9 zápasov). Stanislav Seman a František Kunzo sú zároveň držiteľmi zlatých olympijských medailí v Moskve 1980. Cenné kovy z ďalších vrcholných futbalových turnajov z hráčov Lokomotívy Košice majú – zlato Jozef Móder a Pavol Biroš ako držitelia titulu majstra Európy v Belehrade 1976 či Ján Kozák a Stanislav Seman a to bronz z Majstrovstiev Európy 1980. V širšej nominácií na Majstrovská Európy 1976 bola aj ďalšia osobnosť Lokomotívy Košice Dušan Ujhely, ktorý v drese Lokomotívy odohral 181 zápasov a dal 30 gólov a ktorý je držiteľom najrýchlejšieho hetriku v histórií Česko-Slovenskej futbalovej ligy a to 3 góly za 3 minúty a 30 sekúnd. Za Lokomotívu Košice hrali istý čas aj slávny hráči Adolf Scherer a Viliam Schrojf.

Klubovými farbami klubu FC Lokomotíva Košice sú modrá a biela s výnimkou obdobia, kde sa za klubové farby považovali aj modrá a červená. Symbolmi klubu v jeho logu boli už od jeho vzniku v roku 1946 modro-biele pruhy a futbalová lopta ako symbol futbalového klubu. Tradičným pre Lokomotívu Košice v jeho logu bol vždy symbol okrídleného železničného kolesa ako symbol klubu založeného na železničiarskych tradíciách. Symbol okrídleného železničného kolesa sa vrátil do loga klubu po 15-tich rokoch v sezóne 2019/20.

### Významné úspechy

## Úspechy v Československom pohári
**<u>Sezóna 1976/77 – Víťaz</u>** 

**<u>Sezóna 1978/79 – Víťaz</u>**

## Úspechy v Slovenskom pohári
**<u>Sezóna 1976/77 – Víťaz</u>**

----

**<u>Sezóna 1978/79 – Víťaz</u>**

----

**<u>Sezóna 1984/85 – Víťaz</u>**

----

## Účasť v Pohári UEFA
**<u>Sezóna 1978/79 – 1. kolo</u>**

----

Do 2. kola Pohára UEFA 1978/79 postúpilo AC Miláno.

## Účasť v pohári PVP
**<u>Sezóna 1977/78 – 1. kolo</u>**

----

Do 2. kola Pohára PVP 1977/78 postúpila TJ Lokomotíva Košice.

**<u>Sezóna 1977/78 – 2. kolo</u>**

----

Do štvrťfinále Pohára PVP 1977/78 postúpila FK Austria Viedeň.

**<u>Sezóna 1979/80 – 1. kolo</u>**

----

Do 2. kola Pohára PVP 1979/80 postúpila TJ Lokomotíva Košice.

**<u>Sezóna 1979/80 – 2. kolo</u>**

----

Do štvrťfinále Pohára PVP 1979/80 postúpila HNK Rijeka.

## Účasť v Interpohári
**<u>Sezóna 1968/69 – 8. ročník, Skupina B-5</u>**

----

----

----

----

----

**<u>Sezóna 1968/69 – 8. ročník, Skupina B-5 – Konečná tabuľka:</u>**

TJ Lokomotíva Košice sa stala víťazom skupiny B-5.

**<u>Sezóna 1978/79 – 18. ročník, Skupina B-6</u>**

----

----

----

----

----

**<u>Sezóna 1978/79 - 18. ročník, Skupina B-6 - Konečná tabuľka:</u>**

TJ Lokomotíva Košice sa stala víťazom skupiny B-6.

## Účasť v Stredoeurópskom pohári – Mitropa Cup
**<u>Sezóna 1969/70 - 1. kolo</u>**

----

Do 2. kola Stredoeurópskeho pohára 1969/70 postúpili Radnički Kragujevac.
----
**<u>Sezóna 1970/71 - 1. kolo</u>**

----

Do 2. kola Stredoeurópskeho pohára 1970/71 postúpil Diósgyõri VTK.

## Historický prehľad ligových ročníkov klubu
* Sezóna 1946/47 | **ŠK Železničiari Sparta Košice - 2. Oblastná súťaž [3] - 1. miesto > Postup**
* Sezóna 1947/48 | **ŠK Železničiari Sparta Košice - 1. Oblastná súťaž [2] - 5. miesto**
* Sezóna 1948 | **ŠK Železničiari Sparta Košice - 1. Oblastná súťaž [2] - 9. miesto**
* Sezóna 1949 | **ZSJ Dynamo ČSD Košice - Celoštátne majstrovstvá I. [1] - 8. miesto**
* Sezóna 1950 | **ZSJ Dynamo ČSD Košice - Celoštátne majstrovstvá I. [1] - 11. miesto**
* Sezóna 1951 | **ZSJ Dynamo ČSD Košice - Majstrovstvá republiky [1] - 3. miesto**
* Sezóna 1952 | **ZSJ Dynamo ČSD Košice - Majstrovstvá republiky [1] - 12. miesto**
* Sezóna 1953 | **TJ Lokomotíva Košice - Republiková súťaž [1] - 14. miesto > Zostup**
* Sezóna 1954 | **TJ Lokomotíva Košice - Krajská súťaž [3] - 1. miesto**
* Sezóna 1955 | **TJ Lokomotíva Košice - Oblastná súťaž Skupina F [3] - 2. miesto**
* Sezóna 1956 | **TJ Lokomotíva Košice - Oblastná súťaž Skupina F [3] - 5. miesto**
* Sezóna 1957/58 | **TJ Lokomotíva Košice - Oblastná súťaž Skupina F [3] - 2. miesto > Postup**
* Sezóna 1958/59 | **TJ Lokomotíva Košice - 2. liga Skupina B [2] - 8. miesto**
* Sezóna 1959/60 | **TJ Lokomotíva Košice - 2. liga Skupina B [2] - 5. miesto**
* Sezóna 1960/61 | **TJ Lokomotíva Košice - 2. liga Skupina C [2] - 3. miesto**
* Sezóna 1961/62 | **TJ Lokomotíva Košice - 2. liga Skupina C [2] - 5. miesto**
* Sezóna 1962/63 | **TJ Lokomotíva Košice - 2. liga Skupina C [2] - 5. miesto**
* Sezóna 1963/64 | **TJ Lokomotíva Košice - 2. liga Skupina C [2] - 8. miesto**
* Sezóna 1964/65 | **TJ Lokomotíva VSŽ Košice - 2. liga Skupina C [2] - 1. miesto > Postup**
* Sezóna 1965/66 | **TJ Lokomotíva VSŽ Košice - 1. československá liga [1] - 12. miesto**
* Sezóna 1966/67 | **TJ Lokomotíva VSŽ Košice - 1. československá liga [1] - 12. miesto**
* Sezóna 1967/68 | **TJ Lokomotíva Košice - 1. československá liga [1] - 10. miesto**
* Sezóna 1968/69 | **TJ Lokomotíva Košice - 1. československá liga [1] - 10. miesto**
* Sezóna 1969/70 | **TJ Lokomotíva Košice - 1. československá liga [1] - 6. miesto**
* Sezóna 1970/71 | **TJ Lokomotíva Košice - 1. československá liga [1] - 14. miesto**
* Sezóna 1971/72 | **TJ Lokomotíva Košice - 1. československá liga [1] - 8. miesto**
* Sezóna 1972/73 | **TJ Lokomotíva Košice - 1. československá liga [1] - 6. miesto**
* Sezóna 1973/74 | **TJ Lokomotíva Košice - 1. československá liga [1] - 15. miesto > Zostup**
* Sezóna 1974/75 | **TJ Lokomotíva Košice - 2. československá liga [1] - 1. miesto > Postup**
* Sezóna 1975/76 | **TJ Lokomotíva Košice - 1. československá liga [1] - 8. miesto**
* Sezóna 1976/77 | **TJ Lokomotíva Košice - 1. československá liga [1] - 5. miesto**
* Sezóna 1977/78 | **TJ Lokomotíva Košice - 1. československá liga [1] - 3. miesto**
* Sezóna 1978/79 | **TJ Lokomotíva Košice - 1. československá liga [1] - 11. miesto**
* Sezóna 1979/80 | **TJ Lokomotíva Košice - 1. československá liga [1] - 8. miesto**
* Sezóna 1980/81 | **TJ Lokomotíva Košice - 1. československá liga [1] - 5. miesto**
* Sezóna 1981/82 | **TJ Lokomotíva Košice - 1. československá liga [1] - 5. miesto**
* Sezóna 1982/83 | **TJ Lokomotíva Košice - 1. československá liga [1] - 10. miesto**
* Sezóna 1983/84 | **TJ Lokomotíva Košice - 1. československá liga [1] - 8. miesto**
* Sezóna 1984/85 | **TJ Lokomotíva Košice - 1. československá liga [1] - 10. miesto**
* Sezóna 1985/86 | **TJ Lokomotíva Košice - 1. československá liga [1] - 15. miesto > Zostup**
* Sezóna 1986/87 | **TJ Lokomotíva Košice - 1. SNL [2] - 7. miesto**
* Sezóna 1987/88 | **TJ Lokomotíva Košice - 1. SNL [2] - 15. miesto > Zostup**
* Sezóna 1988/89 | **TJ Lokomotíva Košice - 2. SNL [3] - 1. miesto > Postup**
* Sezóna 1989/90 | **TJ Lokomotíva Košice - 1. SNL [2] - 11. miesto**
* Sezóna 1990/91 | **FK Lokomotíva Košice - 1. SNL [2] - 10. miesto**
* Sezóna 1991/92 | **FK Lokomotíva Košice - 1. SNL [2] - 4. miesto**
* Sezóna 1992/93 | **FK Lokomotíva Košice - 1. SNL [2]** **-** **6. miesto > Postup**
* Sezóna 1993/94 | **FK Lokomotíva Košice - 1. slovenská liga [1] - 8. miesto**
* Sezóna 1994/95 | **FK Lokomotíva Energogas Košice - 1. slovenská liga [1] - 9. miesto**
* Sezóna 1995/96 | **FK Lokomotíva Energogas Košice - 1. slovenská liga [1] - 8. miesto** 
* Sezóna 1996/97 | **FK Lokomotíva Energogas Košice - 1. slovenská liga [1] - 10. miesto**
* Sezóna 1997/98 | **FC Lokomotíva Košice - Mars superliga [1] - 15. miesto > Zostup**
* Sezóna 1998/99 | **FC Lokomotíva Košice - 2. liga [2] - 12. miesto**
* Sezóna 1999/00 | **FC Spoje Lokomotíva Košice - 2. liga [2] - 17. miesto > Zostup**
* Sezóna 2000/01 | **FC Spoje Lokomotíva Košice - 3. liga VÝCHOD [3] - 5. miesto**
* Sezóna 2001/02 | **FC Spoje Lokomotíva Košice - 3. liga VÝCHOD [3] - 13. miesto**
* Sezóna 2002/03 | **FC Spoje Lokomotíva Košice - 3. liga VÝCHOD [3] - 14. miesto**
* Sezóna 2003/04 | **FC Spoje Lokomotíva Košice - 3. liga VÝCHOD [3] - 15. miesto > Zostup**
* Sezóna 2004/05 | **FC Spoje Lokomotíva Košice - 4. liga skupina JUH [4] - 2. miesto**
* Sezóna 2005/06 | **FC Lokomotíva Košice - 4. liga skupina JUH [4] - 1. miesto**
* Sezóna 2006/07 | **FC Lokomotíva Košice - 3. liga VÝCHOD [4] - 9. miesto**
* Sezóna 2007/08 | **FC Lokomotíva Košice - AVE-V.O.D.S. 3. liga VÝCHOD [4] - 2. miesto**
* Sezóna 2008/09 | **FC Lokomotíva Košice - 3. liga VÝCHOD [4] - 3. miesto**
* Sezóna 2009/10 | **FC Lokomotíva Košice - 3. liga VÝCHOD [4] - 2. miesto**
* Sezóna 2010/11 | **FC Lokomotíva Košice - 3. liga VÝCHOD [4] - 1. miesto > Postup**
* Sezóna 2011/12 | **FC Lokomotíva Košice - 3. liga VÝCHOD [3] - 3. miesto**
* Sezóna 2012/13 | **FC Lokomotíva Košice - 3. liga VÝCHOD [3] - 3. miesto**
* Sezóna 2013/14 | **FC Lokomotíva Košice - 3. liga VÝCHOD [3] - 8. miesto > Postup**
* Sezóna 2014/15 | **FC Lokomotíva Košice - DOXXbet 2. liga skupina východ [2] - 7. miesto**
* Sezóna 2015/16 | **FC Lokomotíva Košice - DOXXbet 2. liga skupina východ [2] - 4. miesto**
* Sezóna 2016/17 | **FC Lokomotíva Košice - DOXXbet 2. liga skupina východ [2] - 7. miesto**
* Sezóna 2017/18 | **FC Lokomotíva Košice - 2. liga [2] - 4. miesto**
* Sezóna 2018/19 | **FC Lokomotíva Košice - 2. liga [2] - 11. miesto**
* Sezóna 2019/20 | **FC Lokomotíva Košice - 5. liga [5] - 2. miesto - Sezóna bola anulovaná**
* Sezóna 2020/21 | **FC Lokomotíva Košice - JAKO 5. liga [5] - 2. miesto**
* Sezóna 2021/22 | **FC Lokomotíva Košice - JAKO 5. liga [5]**

*Pozn.: Číslo v zátvorke za názvom ligovej súťaže znamená ligovú úroveň.*

## Slávni hráči Lokomotívy Košice

## Králi ligových strelcov z Lokomotívy Košice
 

Poznámka: Józsa sa v sezóne 1973/74 delil o korunu kráľa strelcov s Přemyslom Bičovským (SU Teplice)

## Najviac ligových gólov

## Hráči Lokomotívy Košice v reprezentácii
*Prvý hráč v reprezentácii Československa: Miloš Klimek,  3:2, 14. 9. 1946
*Najviac zápasov v reprezentácii Československa: 39, Ján Kozák st., 1976-1984
*Najviac gólov v reprezentácii Československa: 4,  Ján Kozák st., 1976-1984

## Aktuálne tímy
* **FC Lokomotíva Košice A** – Tréner: Milan Lalkovič – Majstrovstvá regiónu 3. liga VsFZ
* **FC Lokomotíva Košice U19 B** - Tréner: Štefan Obšitoš - 4. futbalová liga mladšieho dorastu VsFZ U19
* **FC Lokomotíva Košice U19** – Tréner: Ján Palkovič – 2. futbalová liga mladšieho dorastu SFZ U19
* **FC Lokomotíva Košice U17** – Tréner: Lukáš Maliňák – 2. futbalová liga mladšieho dorastu SFZ U17
* **FC Lokomotíva Košice U15** – Tréner: Milan Miklušičák – 1. futbalová liga starších žiakov SFZ U15
* **FC Lokomotíva Košice U14** – Tréner: Lukáš Krajník – 1. futbalová liga starších žiakov SFZ U14
* **FC Lokomotíva Košice U13** – Tréner: Tibor Podracki – 1. futbalová liga mladších žiakov SFZ U13
* **FC Lokomotíva Košice U12** – Tréner: Július Végsó – 1. futbalová liga mladších žiakov SFZ U12
* **FC Lokomotíva Košice U11** – Tréner: Ján Palkovič – 1. futbalová liga prípravky SFZ U11
* **FC Lokomotíva Košice U10** – Tréner: Július Végsó – 1. futbalová liga prípravky SFZ U10
* **FC Lokomotíva Košice U9** – Tréner: Tibor Podracki – 1. futbalová liga prípravky SFZ U9
* **FC Lokomotíva Košice WU15** – Trénerka: Daniela Valečková – 2. futbalová liga starších žiačok VsFZ U15

## Aktuálna súpiska A-mužstva FC Lokomotíva Košice

**Tréneri:**

*   Milan Lalkovič – hlavný tréner
*   Milan Miklušičák – asistent trénera
*   Michal Hurtuk – tréner brankárov
*   Michal Rusnák – kondičný tréner

## Referencie

## Externé odkazy

*FC Lokomotíva Košice – oficiálny Facebook futbalováho klubu FC Lokomotíva Košice
*FC Lokomotíva Košice – oficiálny Instagram futbalového klubu FC Lokomotíva Košice
*FC Lokomotíva Košice – oficiálny YouTube futbalového klubu FC Lokomotíva Košice
*FC Lokomotíva Košice – stránka o FC Lokomotíva Košice
*FC Lokomotíva Košice – história futbalového klubu FC Lokomotíva Košice
*Loky.sk – neoficiálna stránka futbalového klubu FC Lokomotíva Košice


Košice
Kategória:Šport v Košiciach